techiaith/cofnodycynulliad_en-cy huggingface dataset:
English: Thank you, Joyce, especially for the recognition of the hard work that has gone into making these opportunities available for children in Wales. It has been a huge collective effort on behalf of all those involved. One of the reasons why we did want to provide these opportunities, above and beyond education, is precisely for the reasons that you have described - so we can get to grips with some of the really wicked logistical issues around a safe return to schools for pupils and members of staff - and, clearly, transport is one of those. I must say that the vast majority of local authorities across Wales during this period have been able to ensure that those children who need transport have been able to access transport, but there have been logistical issues, undoubtedly. Only last night I met with a significant number of council leaders and trade unions to discuss issues around education. Transport, of course, was raised, and we will be working with both directors of education and transport leads in all 22 local authorities to address these issues prior to the new academic year.
Welsh: Diolch, Joyce, yn enwedig am gydnabod y gwaith caled sydd wedi'i wneud i sicrhau bod y cyfleoedd hyn ar gael i blant yng Nghymru. Mae wedi bod yn ymdrech gyfunol enfawr gan bawb sydd ynghlwm wrth hyn. Un o'r rhesymau pam roeddem eisiau darparu'r cyfleoedd hyn, y tu hwnt i addysg, yw'r union resymau rydych wedi'u disgrifio - fel y gallwn fynd i'r afael â rhai o'r materion logistaidd gwirioneddol ddyrys sy'n gysylltiedig â dychwelyd yn ddiogel i ysgolion ar gyfer disgyblion ac aelodau o staff - ac yn amlwg, mae cludiant yn un o'r rheini. Mae'n rhaid i mi ddweud bod y mwyafrif helaeth o awdurdodau lleol ar draws Cymru yn ystod y cyfnod hwn wedi gallu sicrhau bod y plant sydd angen cludiant wedi gallu cael cludiant, ond heb amheuaeth, fe gafwyd problemau logistaidd. Neithiwr ddiwethaf cyfarfûm â nifer sylweddol o arweinwyr cynghorau ac undebau llafur i drafod materion yn ymwneud ag addysg. Wrth gwrs, codwyd cludiant, a byddwn yn gweithio gyda chyfarwyddwr addysg ac arweinwyr trafnidiaeth ym mhob un o'r 22 awdurdod lleol i fynd i'r afael â'r materion hyn cyn y flwyddyn academaidd newydd.
English: Education Minister, I recognise these are difficult decisions for the Government, but the Government must balance the harms and benefits of any policy. And although I see you're trying to keep our children safe, and respect that, obviously, it is, ironically, having an adverse effect on our children and they are suffering, which I've seen first hand, having a 10-year-old son of primary age myself. As I said earlier in the Chamber, it's not just our children's education that is suffering, it's their mental, physical health and development. I ask you to look at how low the risk is with COVID-19 now and balance that with the harmful effect that not going back to school full time is having on our children. And although we welcome the opportunity in these three weeks for our children to go back for three days, unless all children go back to school in September, I'll be interested in hearing how you expect parents to look after their children, educate their children, and hold down jobs if this part-time learning carries on. Even though there is very little time now for our schools to prepare to reopen, the Scottish Government has made it fully clear that they want to reopen in August fully. In Wales, teachers, pupils and parents, as I said before, have been in the dark too long. We need to know. Please can you tell us, Minister, when we can expect all children to return to school full time?
Welsh: Weinidog Addysg, rwy'n cydnabod bod y rhain yn benderfyniadau anodd i'r Llywodraeth, ond mae'n rhaid i'r Llywodraeth gydbwyso anfanteision a manteision unrhyw bolisi. Ac er fy mod yn gweld eich bod yn ceisio cadw ein plant yn ddiogel, ac yn parchu hynny, mae'n amlwg ei fod, yn eironig, yn cael effaith andwyol ar ein plant a'u bod yn dioddef, ac rwyf wedi gweld hynny drosof fy hun, gan fod gennyf fab 10 mlwydd oed yn yr ysgol gynradd. Fel y dywedais yn gynharach yn y Siambr, nid addysg ein plant yn unig sy'n dioddef, mae eu hiechyd meddyliol a chorfforol a'u datblygiad yn dioddef hefyd. Gofynnaf i chi edrych ar ba mor isel yw risg COVID-19 yn awr a chydbwyso hynny â'r effaith niweidiol y mae peidio â mynd yn ôl i'r ysgol yn llawnamser yn ei chael ar ein plant. Ac er ein bod yn croesawu'r cyfle yn y tair wythnos yma i'n plant fynd yn ôl am dridiau, oni bai bod pob plentyn yn mynd yn ôl i'r ysgol ym mis Medi, bydd gennyf ddiddordeb mewn clywed sut rydych yn disgwyl i rieni ofalu am eu plant, addysgu eu plant, a chadw swyddi os yw'r dysgu rhan amser hwn yn parhau. Er nad oes llawer o amser bellach i'n hysgolion baratoi i ailagor, mae Llywodraeth yr Alban wedi dweud yn gwbl glir eu bod am ailagor yn llawn ym mis Awst. Yng Nghymru, mae athrawon, disgyblion a rhieni, fel y dywedais o'r blaen, wedi bod yn y tywyllwch yn rhy hir. Mae angen inni wybod. A fyddech cystal â dweud wrthym, Weinidog, pa bryd y gallwn ddisgwyl i bob plentyn ddychwelyd i'r ysgol yn llawnamser?
English: I will be making a statement on the next stages of education for the children in Wales before the end of the week. Oh, I should say - sorry, it's very rude of me - welcome back, Laura.
Welsh: Byddaf yn gwneud datganiad ar y camau nesaf ym maes addysg i blant yng Nghymru cyn diwedd yr wythnos. O, dylwn ddweud - mae'n ddrwg gennyf, rwy'n anghwrtais - croeso'n ôl, Laura.
English: Thank you, Russell. On 3 June, I announced that all pupils in Wales, including the children of critical workers, would have the opportunity to check in, catch up and prepare for the summer and September from 29 June.
Welsh: Diolch, Russell. Ar 3 Mehefin, cyhoeddais y byddai pob disgybl yng Nghymru, gan gynnwys plant gweithwyr hanfodol, yn cael cyfle i ailgydio, dal i fyny a pharatoi ar gyfer yr haf a mis Medi o 29 Mehefin ymlaen.
English: Thank you, Minister, for that answer. That answer is clear in itself, but a constituent has relayed to me a concern that children of key workers who are attending the childcare hubs have also been restricted from attending the catch-up and check-in days, and this particular parent is concerned that children will not have the access to their usual teachers and peers, and that will impact also on their preparation for the following academic year. Can you, Minister, confirm whether schools should be ensuring that all children, including those of key workers, are able to catch up and check in with their teachers, and that should be the case before the summer holidays?
Welsh: Diolch am yr ateb hwnnw, Weinidog. Mae'r ateb yn glir ynddo'i hun, ond mae un o fy etholwyr wedi dweud wrthyf ei fod yn poeni bod plant gweithwyr allweddol sy'n mynychu'r hybiau gofal plant hefyd wedi'u hatal rhag mynychu'r diwrnodau ailgydio a dal i fyny, ac mae'r rhiant yn pryderu na fydd plant yn cael cyswllt â'u hathrawon a'u cyfoedion arferol, ac y bydd hynny'n effeithio hefyd ar eu gallu i baratoi ar gyfer y flwyddyn academaidd nesaf. A allwch chi gadarnhau, Weinidog, p'un a ddylai ysgolion fod yn sicrhau bod pob plentyn, gan gynnwys rhai gweithwyr allweddol, yn gallu ailgydio a dal i fyny gyda'u hathrawon, ac y dylai hynny ddigwydd cyn gwyliau'r haf?
English: Thank you very much for that, Russell. The requirement to try and limit the number of contacts that individual children have is one of the very wicked logistical issues that the current operations of schools have identified. This is particularly acute in the county of Powys, because a vast number of people living in Powys actually qualify as a critical worker, and the demand for critical worker care has increased hugely in recent weeks in the county of Powys. I'm very grateful, under the leadership of Lynette Lovell, the director of education of Powys, that Powys have been able to put on five additional childcare hubs during this period and are working very hard to ensure that those children who are attending those hubs are not disadvantaged in terms of their education and their ability to check in and to catch up. Lynette is just one of those people that we need to say thank you to, Presiding Officer, as Joyce Watson did. As a former headteacher herself, and now a director, she has actually been manning some of those childcare hubs over the holidays and the bank holidays. It is that kind of commitment that we have seen the length and breadth of Wales that has ensured that our children of critical workers have been well looked after, allowing their parents to get on with their important work, and I commend the work of Powys County Council in that regard.
Welsh: Diolch yn fawr iawn am hynny, Russell. Mae'r gofyniad i geisio cyfyngu ar nifer y cysylltiadau sydd gan blant unigol yn un o'r problemau logistaidd hynod o anodd y mae gweithrediadau presennol yr ysgolion wedi'u dwyn i'n sylw. Mae hyn yn arbennig o wir yn sir Powys, gan fod nifer helaeth o bobl sy'n byw ym Mhowys yn cymhwyso fel gweithiwr hanfodol mewn gwirionedd, ac mae'r galw am ofal i blant gweithwyr hanfodol wedi cynyddu'n enfawr ym Mhowys dros yr wythnosau diwethaf. Rwy'n ddiolchgar iawn fod Powys o dan arweiniad Lynette Lovell, cyfarwyddwr addysg Powys, wedi gallu sefydlu pum hyb gofal plant ychwanegol yn ystod y cyfnod hwn a'u bod yn gweithio'n galed iawn i sicrhau nad yw'r plant sy'n mynychu'r hybiau hynny o dan anfantais o ran eu haddysg a'u gallu i ailgydio a dal i fyny. Mae Lynette yn un o'r bobl y mae angen inni ddweud diolch wrthynt, Lywydd, fel y gwnaeth Joyce Watson. Fel cyn brifathrawes ei hun, ac fel rhywun sydd bellach yn gyfarwyddwr, mae wedi bod yn staffio rhai o'r hybiau gofal plant hynny dros y gwyliau a gwyliau banc. Dyna'r math o ymrwymiad a welsom ar hyd a lled Cymru sydd wedi sicrhau bod plant ein gweithwyr hanfodol wedi cael gofal da, gan ganiatáu i'w rhieni fwrw ymlaen â'u gwaith pwysig, ac rwy'n cymeradwyo gwaith Cyngor Sir Powys yn hynny o beth.
English: Thank you very much, Presiding Officer. Like others, I'd like to put on record my gratitude to you and others who have made this session possible today. Minister, people in Blaenau Gwent tell me that they have great confidence in your leadership in education, and they compare that with the shambles we've seen across the border. People tell me that they're very anxious now that they're able to continue to see this sort of leadership. In terms of where we are at the moment, my concern is to ensure that we do have the educational facilities and provision in place for all children, and that includes children with additional learning needs. I've been very concerned that we don't have in all places the coverage that we require to ensure that some of our most vulnerable children, and children who do require additional support in learning, have that, both within the hub models that we've seen recently, but also as we move back to the blended learning that you have described in recent statements. I understand that you're making a statement today and later in the week about the sort of framework and structures we will have in September, and I'd like to ask you, Minister, to ensure that children with additional learning needs are at the centre of your thoughts.
Welsh: Diolch yn fawr iawn, Lywydd. Fel eraill, hoffwn gofnodi fy niolch i chi ac eraill am sicrhau bod y sesiwn hon yn bosibl heddiw. Weinidog, mae pobl ym Mlaenau Gwent yn dweud wrthyf fod ganddynt gryn dipyn o hyder yn eich arweinyddiaeth ym maes addysg, a'u bod yn cymharu hynny â'r traed moch rydym wedi'i weld dros y ffin. Mae pobl yn dweud wrthyf eu bod yn awyddus iawn i allu parhau i weld y math hwn o arweinyddiaeth. O ran ein sefyllfa ar hyn o bryd, rwy'n awyddus i sicrhau bod gennym y cyfleusterau a'r ddarpariaeth addysgol ar waith ar gyfer pob plentyn, ac mae hynny'n cynnwys plant ag anghenion dysgu ychwanegol. Rwyf wedi bod yn bryderus iawn nad oes gennym, ym mhob man, y ddarpariaeth sydd ei hangen arnom i sicrhau bod ein plant mwyaf agored i niwed, a phlant sydd angen cymorth dysgu ychwanegol, yn cael hynny o fewn y modelau hyb rydym wedi'u gweld yn ddiweddar, ond hefyd wrth inni ddychwelyd at y dysgu cyfunol rydych wedi'i ddisgrifio mewn datganiadau diweddar. Rwy'n deall y byddwch yn gwneud datganiad heddiw ac yn ddiweddarach yr wythnos hon am y math o fframwaith a strwythurau a fydd gennym ym mis Medi, Weinidog, a hoffwn ofyn i chi sicrhau eich bod yn rhoi sylw llawn i blant ag anghenion dysgu ychwanegol.
English: Thank you, Alun, for that. This period of disruption to children's education as a result of the pandemic has been a particular challenge for those children with additional learning needs. Many of our local authorities have actually been able to keep their special schools open throughout this entire period to support those families, especially if those children have very advanced and very specific needs, but I am aware, in other local authority areas, that service has not been universally available. As we move towards next steps in education in Wales, we will be paying particular attention to the support needs of children with additional learning needs. I hope to be able also to make a statement shortly on what we can do to address the impact that this period of disruption has had, and clearly, children with an additional learning need will be a priority part of the cohort that we will be looking to support as we move forward.
Welsh: Diolch, Alun. Mae'r cyfnod hwn o darfu ar addysg plant o ganlyniad i'r pandemig wedi bod yn her arbennig i'r plant sydd ag anghenion dysgu ychwanegol. Mae llawer o'n hawdurdodau lleol wedi gallu cadw eu hysgolion arbennig ar agor drwy gydol y cyfnod hwn i gefnogi'r teuluoedd hynny, yn enwedig os oes gan y plant hynny anghenion dwys a phenodol iawn, ond rwy'n ymwybodol, mewn awdurdodau lleol eraill, nad yw'r gwasanaeth hwnnw wedi bod ar gael ym mhob man. Wrth inni nesáu at y camau nesaf ym maes addysg yng Nghymru, byddwn yn rhoi sylw arbennig i anghenion cymorth plant ag anghenion dysgu ychwanegol. Rwy'n gobeithio gallu gwneud datganiad yn fuan hefyd ar yr hyn y gallwn ei wneud i fynd i'r afael â'r effaith y mae'r cyfnod hwn o darfu wedi'i chael, ac yn amlwg, bydd plant ag angen dysgu ychwanegol yn rhan flaenoriaethol o'r cohort y byddwn yn ceisio'i gefnogi wrth inni symud ymlaen.
English: Thank you for that answer. I think there'll probably be some supply teachers in Ynys Môn who would like to speak to you as well. I think there's no doubt, is there, that teachers and school staff, and parents and pupils, have really risen to this challenge over the last few months, but everybody's now pretty much at the limits of their patience, as we've already heard. What I would say is that I don't think that teachers, schools and school staff in particular should have been alone in this. The consortia's role to support school improvement hasn't gone away during this period, and however off-curriculum we've been and however different the experience of having parents play this much greater role in providing education has been, there's no reason to abandon completely all attention to standards. I've been just a little bit concerned about the lateness to the game of consortia and local authority officers who have a role in school improvement here. Can you tell me exactly what they've been doing proactively during this period, not just in the last couple of weeks, to support schools to be the best they can during the turbulence of this period?
Welsh: Diolch am eich ateb. Credaf y bydd rhai athrawon llanw ar Ynys Môn yn awyddus i siarad â chi hefyd. Ni chredaf fod amheuaeth fod athrawon a staff ysgolion, a rhieni a disgyblion, wedi ymateb i'r her hon dros yr ychydig fisoedd diwethaf, ond mae pawb bellach yn dechrau colli amynedd, fel rydym eisoes wedi clywed. Yr hyn y buaswn yn ei ddweud yw nad wyf yn credu y dylai athrawon, ysgolion a staff ysgolion yn arbennig fod wedi bod ar eu pennau eu hunain yn hyn o beth. Nid yw rôl y consortia i gefnogi'r gwaith o wella ysgolion wedi diflannu yn ystod y cyfnod hwn, a ni waeth pa mor bell rydym wedi mynd oddi wrth y cwricwlwm, a pha mor wahanol bynnag yw'r profiad o gael rhieni i chwarae'r rôl fwy o lawer hon yn y gwaith o ddarparu addysg, nid oes unrhyw rheswm dros roi'r gorau'n gyfan gwbl i roi sylw i safonau. Rwyf wedi bod braidd yn bryderus ynghylch arafwch y consortia a swyddogion awdurdodau lleol sydd â rôl mewn gwella ysgolion. A allwch ddweud wrthyf beth yn union y maent wedi bod yn ei wneud yn rhagweithiol yn ystod y cyfnod hwn, nid dros yr ychydig wythnosau diwethaf yn unig, i gefnogi ysgolion i wneud eu gorau yn ystod anhrefn y cyfnod hwn?
English: Well, I've just given you an example in the GwE constituency, where they have been providing online professional learning opportunities to staff across the north Wales area so that they can use Hwb, our digital learning platform, to best effect. In my own local area, if we turn to the role of a local authority, Powys County Council took the Welsh Government's continuity of learning plan, adapted that for the context of Powys, and have been supporting schools in the delivery of that plan. Other regional consortia, again, have been proactive in supporting schools, gathering information and providing professional learning opportunities. And should I also say that I am aware of consortia staff, with the appropriate clearance and experience, who have actually been working in our childcare hubs, too. So they have been playing their part in supporting education at this time.
Welsh: Wel, rwyf newydd roi enghraifft i chi yn ardal GwE, lle maent wedi bod yn darparu cyfleoedd dysgu proffesiynol ar-lein i staff ledled gogledd Cymru fel y gallant ddefnyddio Hwb, ein platfform dysgu digidol, yn y ffordd orau. Yn fy ardal leol i, os trown at rôl awdurdod lleol, cymerodd Cyngor Sir Powys gynllun parhad dysgu Llywodraeth Cymru a'i addasu ar gyfer cyd-destun Powys, ac rydym wedi bod yn cynorthwyo ysgolion i roi'r cynllun hwnnw ar waith. Mae consortia rhanbarthol eraill, unwaith eto, wedi mynd ati'n rhagweithiol i gefnogi ysgolion, casglu gwybodaeth a darparu cyfleoedd dysgu proffesiynol. A dylwn ddweud hefyd fy mod yn ymwybodol fod staff y consortia, sydd wedi cael y caniatâd a'r profiad priodol, wedi bod yn gweithio yn ein hybiau gofal plant hefyd. Felly maent wedi bod yn chwarae eu rhan yn cefnogi addysg yn y cyfnod hwn.
English: Headteachers will be pleased to hear that there is information on its way, but it's very late in the day; the schools only have a week left to prepare. Looking forward to September, what will your plans be in order to ensure that the attainment gap doesn't widen as a result of this crisis? Will the funding announced by the UK Government Prime Minister be spent on a mitigation programme? Plaid Cymru published a plan some weeks ago that would include employing more teachers and attracting recently retired teachers back into schools. So, what will your aim be for children and young people who haven't been supported during the pandemic, namely those who are most disadvantaged and therefore face the greatest challenge? What exactly are your plans for that cohort of children?
Welsh: Mi fydd penaethiaid yn falch iawn o glywed bod yna wybodaeth yn dod, ond mae hi'n hwyr iawn yn y dydd; dim ond wythnos sydd gan yr ysgolion ar ôl i baratoi. Yn edrych ymlaen i fis Medi, beth fydd eich cynlluniau chi i wneud yn siŵr na fydd y bwlch cyrhaeddiad yn lledaenu yn sgîl yr argyfwng? Fydd yr arian sydd wedi cael ei gyhoeddi gan Brif Weinidog Llywodraeth y Deyrnas Unedig yn cael ei wario ar gynllun lliniaru? Mi wnaeth Plaid Cymru gyhoeddi cynllun rai wythnosau nôl a fyddai'n cynnwys cyflogi mwy o athrawon, cael athrawon sydd newydd ymddeol, efallai eu gwahodd nhw i ddod yn ôl i'r ysgolion. Beth fydd eich nod chi ar gyfer plant a phobl ifanc sydd ddim wedi cael cefnogaeth yn ystod cyfnod y pandemig yma, sef y rhai o dan yr anfantais fwyaf, sef yr her fwyaf? Beth yn union ydy'ch cynlluniau chi ar gyfer y cohort yna?
English: Thank you. Thirty million isn't going to go particularly far, despite some major announcements made by the Tories in England recently. Now, the digital divide is another issue that has emerged during the pandemic - the digital disadvantage that certain students and pupils have faced in terms of devices and connectivity. One survey that I've seen recently from the Llandrillo Menai Group demonstrates that 30 per cent of students felt that they were disadvantaged - that they weren't able to have adequate access to distance learning in order to complete their studies, as the equipment or the broadband, or both, wasn't available to them. Now, 30 per cent of young people means a high number of young people if you were to apply that across Wales. And I wonder whether a similar survey among higher education students would show the same types of theme, or does this highlight the cinderella status of further education in Wales? So, I would like to know what your plans are to bridge that digital divide in the FE sector particularly.
Welsh: Diolch. Tri deg miliwn - dydy hynny ddim yn mynd i fynd yn bell iawn, er gwaethaf rhyw gyhoeddiadau mawr a oedd yn cael eu gwneud gan y Torïaid yn Lloegr yn ddiweddar. Y bwlch digidol: dyma fater arall sydd wedi dod yn amlwg yn ystod y pandemig - yr anfantais ddigidol y mae rhai myfyrwyr, disgyblion yn dioddef o ran dyfeisiadau a chysylltedd. Mae un arolwg dwi wedi ei weld yn ddiweddar gan Grŵp Llandrillo Menai yn dangos bod 30 y cant o'r myfyrwyr yn teimlo eu bod nhw dan anfantais - hynny yw, eu bod nhw'n methu cael mynediad digonol i ddysgu o bell er mwyn cwblhau eu hastudiaethau nhw, gan nad yw'r cyfarpar neu'r band eang, neu'r ddau, ddim ganddyn nhw. Mae 30 y cant o bobl ifanc yn ffigur mawr, fyddwn i'n tybio, pan fyddwch chi'n meddwl ar draws Cymru. A thybed a fyddai arolwg tebyg ymhlith myfyrwyr addysg uwch yn dangos yr un thema, neu a ydy hyn yn tanlinellu, a dweud y gwir, statws sinderela addysg bellach yng Nghymru? Felly, hoffwn i wybod beth ydy'ch cynlluniau chi i gau'r bwlch digidol yn y sector addysg bellach yn arbennig.
English: Capital investment of £1.83 million has been earmarked to expand Welsh-medium education provision in Merthyr Tydfil. We are meeting the full costs of these projects to make best use of the funding available. The authority has also received £661,000 from the reducing infant class size grant, also to support Welsh-medium education.
Welsh: Clustnodwyd buddsoddiad cyfalaf o £1.83 miliwn i ehangu darpariaeth addysg cyfrwng Cymraeg ym Merthyr Tudful. Rydym yn talu costau llawn y prosiectau hyn i wneud y defnydd gorau o'r cyllid sydd ar gael. Mae'r awdurdod hefyd wedi derbyn £661,000 o'r grant lleihau maint dosbarthiadau babanod, hefyd i gefnogi addysg cyfrwng Cymraeg.